08/04/2015 | Administración LocalMunicipal
Bergondo
Secretaría
Convocatoria concurso e certame

Por esta Alcaldía emitiuse a Resolución de Alcaldía núm.304/2015, de 27 de marzo, que transcrita literalmente di: “Visto o informe-proposta da animadora cultural do Concello de Bergondo, Gema Yolanda Navasquillo Mroczek, con data 27 de marzo de 2015, onde constan as bases do IX concurso de marcapáxinas e do XVI certame literario “Bergondo nun conto”, correspondentes á XVI Semana das Letras Galegas, e segundo o establecido no artigo 21.1 da Lei 7/85 de 2 de abril, reguladora das bases de réxime local, RESOLVO: Primeiro: Convocar o IX concurso de marcapáxinas e o XVI certame literario “Bergondo nun conto”. Neste concurso entregarase un agasallo por participante e un premio por modalidade. Se unha mesma persoa participa no certame e no concurso só se lle entregará un agasallo. Segundo: Aprobar as bases que rexerán este concurso e certame, propostas pola animadora cultural do Concello de Bergondo, con data 27 de marzo de 2015, que se transcriben a continuación: 1. Hai tres categorías: a. Educación Infantil. b. Educación Primaria. c. Educación Secundaria e maiores de 16 anos.2. Deberá gardar relación co Día das Letras Galegas ou co autor homenaxeado: Carmelo David Drame De Casso.3. O marcapáxinas pode presentarse en diferentes formatos. a. Altura: mín.10 cm/ máx.20 cm. b. Anchura: mín 4,5 cm/máx 8 cm. c. Marxe mínimo en todo o marcapáxinas de 0,5 cm.4. Pódense realizar a man ou ordenador, preferiblemente en cartolina.1. Hai catro categorías: a. Educación Infantil e 1º ciclo de Primaria. b. 2º e 3º ciclo de Primaria. c. Secundaria. d. Maiores de 17 anos.2. Versará sobre a seguinte temática: a lingua galega 3. Os traballos presentaranse en formato DIN A4, formato narrativo ou poesía, a man ou mecanografados.1. Presentaranse con todos os datos: categoría, nome, enderezo e teléfono.2. Poderá participar calquera persoa maior de 3 anos.3. Os traballos deben estar escritos en lingua galega e deberán ser orixinais, inéditos e non premiados.4. Unha mesma persoa pode presentarse a máis dun concurso.5. A entrega realizarase na Casa de Cultura, sendo a data límite de entrega o luns 27 de abril de 2015.6. Todos os traballos exporanse no edificio cultural A Senra durante o mes de maio, coincidindo coa festividade das Letras Galegas.7. Despois da entrega de premios todos os contos encadernaranse e estarán na aula de lectura da Senra a disposición de todos/as os/as usuarios/as.8. O fallo: as deliberacións do xurado serán segredas, e delas estenderase a acta correspondente. O xurado emitirá os fallos o 29 de abril.9. Haberá un premio por cada categoría. O xurado poderá declarar deserto calquera deles no caso de considerar insuficiente a calidade dos traballos presentados.10. Todos/as os/as participantes recibirán un agasallo.11. A organización resérvase o dereito a publicar os traballos premiados. Neste senso os/as autores/as renuncian a calquera tipo de remuneración económica.12. O xurado está facultado para tomar a decisión que considere oportuna ante a aparición dalgún imprevisto non recollido expresamente nestas bases, a participación implica a aceptación de todas elas Bergondo, 27 de marzo de 2015=A animadora cultural=Gema Yolanda Navasquillo Mroczek” Bergondo, 27 de marzo de 2015 A alcaldesa. Mariana Cristina El Mesnaoui Otero. Dou fe. A secretaria. Ana María Cacharrón Castelos” Bergondo, 30 de marzo de 2015. A alcaldesa Alejandra Pérez Máquez